Veuve d’un clérouque lésée par son stathmouque
Material: papyrus
Place: Arsinoites
Categories: Eingabe
Asia an den König
Streit um den Bau einer Mauer
βασιλεῖ Πτολεμαίωι χαίρειν Ἀσία. ἀδικοῦμαι ὑπὸ Ποώρ[ι]ος τοῦ σταθμούχου. τοῦ γὰρ ἀνδρός μου 
Μαχάτου σταθμοδοθέντος ἐν κώμηι Πηλουσίωι καὶ διελομένου αὐτοῦ πρὸς τὸν Ποῶριν καὶ ἀνοικοδο
μήσαντος ἐν τῶι αὑτοῦ τόπωι ἱερὸν Συρίας θεοῦ καὶ Ἀφροδίτης Βερενίκης, ὑπάρχοντος δὲ τοίχου τινὸς 
ἡμιτελέστου ἀνὰ μέσον τοῦ τε Ποώριος καὶ τοῦ τοῦ ἀνδρός μου, ἐμοῦ δὲ βουλομένης ἐπισυντελέσαι 
τὸν τοῖχον ἵνα μὴ ὑπερβατὸν ἦι εἰς τὰ ἡμέτερα, Ποῶρις κεκώλυκεν οἰκοδομεῖν, οὐθὲν προσήκοντος 
αὐτῶι τοῦ τοίχου, ἀλλὰ καταφρονῶν ὅτι ὁ ἀνήρ μου τετελεύτηκεν. δέομαι οὖν σου, βασιλεῦ, προστάξα[ι] 
Διοφάνει τῶι στρατηγῶι γράψαι Μενάνδρωι τῶι ἐπιστάτηι, ἐὰν [φ]αίνηται ὢν ὁ τοῖχος ἡμέτερος, μὴ ἐπι
τρέπειν τῶι Ποώρει κωλύειν ἡμᾶς οἰκοδομεῖν, ἵνα ἐ[π]ὶ σὲ καταφυγοῦσα, βασιλεῦ, τοῦ δικαίου τύχω. 
εὐτύχει. 
 Μενάνδρωι. μάλιστ[α] μὲν διάλυσον αὐτ[ο]ύς· εἰ δ[ὲ μή,] πρὸς ἡμᾶ[ς] ἀπό ὅπ ἐπι. 
 [κε, Λώι]ου κϛ, Χοίαχ ιγ.
ἔτους κε, Λώιου κϛ, Χοίαχ ιγ. 
Ἀσία πρὸς Ποῶριν περὶ 
καθαιρέσεως τοίχου.